cyanic-selkie/wikianc huggingface dataset:
Kodisjoki
Kodisjoen vanha saarnahuone valmistui todennäköisesti 1777, 1778 tai 1779, dokumentit eivät ole säilyneet. Nykyinen Kodisjoen kirkko vihittiin käyttöön 6. marraskuuta 1906.
Maaliskuussa 2006 Kodisjoen ja Rauman kunnanvaltuustot hyväksyivät kuntaliitosehdotuksen, joka astui voimaan 1. tammikuuta 2007, jolloin Kodisjoen kunta lakkautettiin ja se siirtyi osaksi Rauman kaupunkia. Kodisjoen viimeinen kunnanjohtaja oli Ritva-Liisa Korpela. Kodisjoki oli yksi harvoja entisiä Suomen kuntia, joilta puuttui oma evankelis-luterilainen seurakunta. Kodisjoki kuului saarnahuonekuntana pitkään (ainoana Suomessa) Laitilan seurakunnan alaisuuteen, mutta kuntaliitoksessa siitä tuli osa Rauman seurakuntaa.
Nimi Kodisjoki pohjautuu lounaismurteissa ja Ala-Satakunnan murteissa tunnettuun murresanaan kodis (gen. kodiksen) tai kodiksin (gen. kodiksimen), jotka ovat johdoksia sanasta koti ja tarkoittavat 'kotitaloa' tai 'kotitonttia'. Nimeä on kansanetymologisesti selitetty myös tarinalla, jonka mukaan kun ensimmäiset asukkaat saapuivat Kodisjoen rannoille, he sanoivat "Kori joki" (= kaunis paikka). Tämä perustuu paikkakunnan nimen myöhempään paikalliseen ääntämykseen Korisjoki.
Ruokakulttuuri
Kodisjoen pitäjäruoiksi valittiin 1980-luvulla läskisoosi ja ruismarjapuuro.
Vaholammi
Maantietoa
Lammen pinta-ala on 11,0 hehtaaria ja se on 600 metriä pitkä ja 300 metriä leveä. Lammella ei ole kartan mukaan saaria. Sen rantaviivan pituus on 1,5 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Vuolujoen valuma-alueeseen (35.775) se kuuluu. Lammen vedenpinnan korkeus on 116 metriä mpy.
Relics
Relics on rock-yhtye Pink Floydin vuonna 1971 julkaistu harvinaisuuskokoelma. Se sisältää muun muassa yhtyeen alkuaikojen singlehitit ”See Emily Play” ja ”Arnold Layne” ja monia b-puolia. Albumi sisältää myös kappaleita soundtrackilta Music from the Film More (”Cirrus Minor” ja ”The Nile Song”) sekä kappaleita ensilevyltä The Piper at the Gates of Dawn (”Interstellar Overdrive” ja ”Bike”).
Muusikot
Muut:
Silu Seppälä
thumb|Silu Seppälä Leningrad Cowboys -asussa 1995. Antti Juhani ”Silu” Seppälä (s. 20. syyskuuta 1954 Lavia ) on suomalainen basisti ja näyttelijä.
Seppälä on soittanut yhtyeissä Fast Beethovens, Problems?, Sleepy Sleepers, Lapinlahden Linnut ja Leningrad Cowboys. Säveltäjänä hän on toiminut Sleepy Sleepersissä ja Leningrad Cowboysissa. Lisäksi Seppälä on säveltänyt Outi Poppille kappaleen "Mies joka tietää". Seppälä muutti vuonna 2001 Lappeenrantaan ja on työskennellyt muun muassa Lappeenrannan kaupunginteatterissa.
Seppälän esikoisrooli elokuvanäyttelijänä on kaadettu ohikulkija Antti Peipon elokuvassa Ihmemies. Hän on näytellyt pikkurooleissa Aki Kaurismäen elokuvissa, mutta pääroolisuoritus Mika Kaurismäen elokuvassa Zombie ja Kummitusjuna (1991) toi hänelle Jussi-palkinnon ja Euroopan parhaan näyttelijän palkinnon San Sebastiánin elokuvajuhlilla. Lisäksi hän on ollut osallisena lukuisien sarjojen, kuten esimerkiksi Trabant Express, käsikirjoituksessa ja ohjauksessa.
Luettelo vähintään 50 maaottelua Skotlannin maajoukkueessa pelanneista jalkapalloilijoista
Tämä on luettelo vähintään 50 maaottelua Skotlannin miesten tai naisten maajoukkueessa pelanneista jalkapalloilijoista. Vuodet-sarakkeessa ovat pelaajan ensimmäisen ja viimeisen maaottelun vuodet, mikäli ne ovat tiedossa, aktiivipelaajilla vain ensimmäisen.
Parkumäki (Haukipudas)
thumb|250px|Parkumäen koulu. Parkumäki on 446 asukkaan kylä Martinniemen kaupunginosassa Oulussa. Kylä sijaitsee seututien 847 eli niin kutsutun Vanhan nelostien varrella, noin kuusi kilometriä Haukiputaan kirkonkylältä pohjoiseen, lähellä Iin kunnanrajaa. Läheiset kylät ovat Häyrysenniemi ja Halosenniemi. Parkumäen kylään kuuluvat myös läheiset Ojalanperän ja Ukkolanperän kulmakunnat.
Kylä sijaitsee Perämeren sivulahden, Halosenlahden, itäpäässä paikassa jossa Vareputaanojan, Vaaraojan ja Pahaojan muodostama lyhyt joki laskee Perämereen.
Helvetia (täsmennyssivu)
Helvetia voi tarkoittaa ainakin seuraavia asioita:
Skinny Rover
Skinny Rover (in D-Major) on Kyyria-yhtyeen single vuodelta 1995. Kappale Skinny Rover (in D-Major) on täysin uudelleen sovitettu versio kappaleesta Skinny Rover. Kappale One Day on laajennettu versio kappaleesta In the Night, joka löytyy piiloraitana yhtyeen ensimmäiseltä täyspitkältä levyltä.
Levyn tuotti Kyyria ja Timo Löyvä, joka on muun muassa soittanut kitaraa Kolmas Nainen-yhtyeessä. Kannen kuva on, kuten yhtyeen aikaisemman singlen, Pekka Beloffin tuottama.
Uudelleenjulkaisut
Kappale Skinny Rover (in D-Major) julkaistiin uudelleen yhtyeen viimeisellä julkaisulla. Yhtyeen viimeiseksi jäänyt julkaisu -- Blessed Ravings Remastered vuonna 1998 -- sisälsi yhtyeen koko ensimmäisen täyspitkän levyn Blessed Ravings kokonaisuudessaan. Levylle oli lisätty yhtyeen singlekappaleita, jättäen julkaisematta ainoastaan tällä singlellä julkaistu kappale One Day.
Mustavirta (Janakkala, Kirinmylly)
Mustavirta on Kanta-Hämeessä Janakkalassa  sijaitseva järvi.
Maantietoa
Järven pinta-ala on 17,1 hehtaaria ja se on 700 metriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 1,7 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Vuolujoen valuma-alueeseen (35.775) se kuuluu. Sen vedenpinnan korkeus on 120,7 metriä mpy.
Magellan (luotain)
Avaruusalus
Magellan oli koottu suurelta osin muista luotaimista ylijääneistä osista. Magellanin runko, suuri antenni sekä rakettimoottori olivat peräisin Voyager-luotainprojektista. Pari tietokonetta ja voimansiirtojärjestelmä olivat peräisin Galileo-luotaimesta. Pienempi antenni taas oli jäänne Marsia tutkineesta Mariner 9 -luotaimesta. Lisäksi luotaimeen rakennettiin kaksi 2,5 x 2,5 metristä aurinkopaneelia sekä "synteesiapertuuritutka", jolla Venuksen pintaa kartoitettiin sen pilvien lävitse.
Tieteellinen tehtävä
Magellan kartoitti Venusta kuudella havaintojaksolla syyskuusta 1990 toukokuuhun 1991, toukokuusta 1991 syyskuuhun 1992, syyskuusta 1992 toukokuuhun 1993, toukokuusta elokuuhun 1993 sekä elokuusta 1993 huhtikuuhun 1994. Nasa sai luvan jatkaa tehtävää syyskuuhun. Tutkijaryhmä kavensi omaa rahoitustaan niin, että luotainta seurattaisiin lokakuuhun asti. Magellanin rataa laskettiin hiljalleen alemmas, kunnes viimeisen radankorjauksen jälkeen korkeus oli enää 138 km. 12. lokakuuta aamuyön tunteina yhteys luotaimeen katkesi sen siirtyessä Venuksen varjopuolelle. Sen jälkeen ei Magellanista kuulunut mitään. Magellan kiersi Venusta napojen yli kulkevalla radalla. Alun perin sen rata oli huomattavan elliptinen; etäisyys planeetan pinnasta vaihteli 294:stä 8 543 kilometriin. Luotaimen käydessä lähellä planeettaa sen tutka nappasi joukon hyvälaatuisia kuvia, jotka kattavat liki koko Venuksen pinnan. Magellanin kuvat ovat lisänneet tutkijoiden ymmärrystä Venuksen pinnanmuotojen synnystä.
Magellan pystyi kartoittamaan planeetan pinnasta 99%. Kuvat ja kartoitus olivat paljon tarkempia kuin Neuvostoliittolaisten Venera 15:ta ja Venera 16:ta suorittamat.
Magellan oli 1990-luvun ainoa varsinainen Venus-luotain. Se sai nimensä 1500-luvulla eläneen portugalilaisen tutkimusmatkailijan Fernão de Magalhãesin mukaan.
Mehmed Baždarević
Mehmed Baždarević (s. 28. syyskuuta 1960) on bosnialainen jalkapallovalmentaja ja entinen pelaaja. Syyskuusta 2020 lähtien hän on toiminut Guingampin päävalmentajana.
Ura pelaajana
Mehmed Baždarevićia pidetään yhtenä kautta aikain parhaana bosnialaisjalkapalloilijana. Hän pelasi uransa huippuvuodet FK Željezničarissa 1978–1987. Yhdeksän kauden aikana hän esiintyi seuran paidassa yli 300 kertaa ja oli mukana Ivica Osimin luotsaamassa ryhmässä, joka eteni 1985 UEFA Cupissa välieriin saakka.
Hän jätti Jugoslavian kentät 1987 siirtyen ranskalaisseura FC Sochaux’oon. Hän nousi heti joukkueensa avainpelaajistoon ja oli serbivalmentaja Sylvester Takačin ryhmässä, kun FC Sochaux eteni Coupe de Francen finaaliin 1988. Samalla kaudella seura oli myös Division 2:ssa hopealla ja nousi pääsarjatasolle. Baždarević edusti myös FC Sochaux’ta yhdeksän kautta ja pelasi yli 350 ottelua seuran Peugeot-leijonapaidassa. Vuonna 1996 hän siirtyi Nîmes Olympiquehen. Hän lopetti uransa kesällä 1998 sveitsiläisseura Étoile Carouge FC:n paidassa.
Maajoukkuetasolla Baždarević edusti sekä Jugoslaviaa että Bosnia ja Hertsegovinaa. Hän oli alle 21-vuotiaiden maajoukkuekapteeni, kun Jugoslavia juhli Euroopan mestaruutta 1978. A-maajoukkueessa hän debytoi 1983 ja pelasi kaikkiaan 54 maaottelua tehden niissä neljä maalia. MM-kisat 1990 jäivät Baždarevićilta väliin, koska hän sylki karsintaottelussa Norjaa vastaan turkkilaiserotuomaria kasvoihin. Näin ollen hänen maajoukkueuransa suurimmaksi saavutukseksi jäi olympiapronssi Los Angelesin kisoissa 1984.
Bosnia ja Hertsegovinan maajoukkueessa Baždarević ei Jugoslavian hajoamissodista johtuneen maajoukkuepannan vuoksi esiintynyt kuin kahdessa virallisessa maaottelussa.
Ura valmentajana
Baždarević aloitti valmennusuransa FC Sochaux'n organisaatiossa apulais- ja reservijoukkuevalmentajana. Päävalmentajadebyyttinsä hän teki 2003 FC Istres’ssä. Debyyttikausi oli sensaatiomaisen menestyksekäs, kun hän johdatti Istres’n yllättäen pääsarjatasolle. Hänet palkittiin 2004 myös vuoden valmentajana Ligue 2:ssa. Pääsarjakausi meni kuitenkin penkin alle ja hän sai jättää tehtävänsä Istres’ssä vuonna 2005.
Kaudella 2005–06 Baždarević luotsasi tunisialaista Étoile Sportive du Sahelia. Hän johdatti seuran 2005 Afrikan Mestarien liigan loppuotteluun, jossa egyptiläinen Al Ahly oli kuitenkin parempi toisen osaottelun 3–0-voiton turvin. Seuraavana vuonna hän siirtyi qatarilaisen Al-Wakran päävalmentajaksi. Joulukuussa 2006 hän oli tyrkyllä Bosnia ja Hertsegovinan maajoukkuevalmentajaksi, mutta työ meni Fuad Muzurovićille.
Kesällä 2007 Baždarević palasi Ranskaan seuraten Yvon Pouliquen’ta Ligue 2 -seura Grenoble Footin päävalmentajana. Debyyttikausi seurassa oli jälleen menestyksekäs ja bosnivalmentaja luotsasi seuran kaikkien yllätykseksi Ligue 2:den kolmanneksi ja seuran nousu pääsarjaan varmistui. Seuran debyyttikausi pääsarjatasolla oli odotuksiin nähden menestyksekäs ja Grenoble oli 13:s varmistaen hyvin sarjapaikkansa. Lisäksi se eteni Coupe de Francessa aina välieriin saakka.
Kesällä 2009 seuran japanilaisomistajat vahvistivat joukkuetta muun muassa Daisuke Matsuilla ja odotukset olivat korkealla. Baždarevićin suojatit eivät kuitenkaan löytäneet peli-iloa oikeastaan missään vaiheessa ja tappiot seurasivat syksyllä toisiaan. Seurajohto kuitenkin luotti bosnialaisvalmentajaan, vaikkei tuloksiin tullutkaan parannusta. Seuran putoaminen sarjasta varmistui huhtikuussa 2010, kun Grenoble hävisi Toulouselle 4–0. Pelatuista 32 ottelusta Grenoble oli voittanut vain kolme. Baždarević sai jatkaa tehtävässään putoamisesta huolimatta, mutta lopulta kehno kauden 2010/11 alku; kaksi voittoa, neljä tappiota, koitui syyskuun alussa 2010 Baždarevićin kohtaloksi ja hän sai potkut.
Kesäkuussa 2011 Baždarevićista tuli pelaajaurallaan edustamansa FC Sochaux’n uusi päävalmentaja. Bosnialaisvalmentajan urakka Sochaux’ssa oli alusta alkaen vaikea. Kaudella 2010–2011 yllättäen viidenneksi sijoittunut joukkue oli onnistunut säilyttämään avainpelaajistaan muun muassa Marvin Martin’n ja Ryad Boudebouz’n, joten myös kaudelta 2011–2012 odotettiin paljon. Baždarević ei kuitenkaan saanut joukkueen peliä toimimaan alkuunkaan, vaan Sochaux vajosi liigan hännille. Lopulta seurajohto sai tarpomisesta tarpeekseen ja erotti Baždarevićin maaliskuun alussa 2012 Sochaux’n vajottua liigajumboksi. Seura voitti Baždarevićin alaisuudessa vain neljä pelaamastaan 26 liigaottelusta.
Kesäkuussa 2012 Baždarević teki kaksivuotisen sopimuksen qatarilaisseura Al-Wakrahin kanssa. Seura sijoittui bosnialaisen johdolla Qatarin liigassa yhdeksänneksi ja purki Baždarevićin sopimuksen kesällä 2013.
Marraskuussa 2014 Mechá Baždarević valittiin Bosnia ja Hertsegovinan maajoukkueen päävalmentajaksi. Baždarevićin johdolla Bosnia ja Hertsegovina aloitti karsinnat EM-kisoihin 2016 heikosti häviämällä Kyprokselle 1–2. Tappiota seurasivat tasapelit Walesin ja Belgian kanssa sekä murskatappio Israelille 3–0. Lopuista karsintaotteluista sisuuntunut Bosnia ja Hertsegovina hävisi ainoastaan yhden Belgialle ja nousi karsintalohkonsa kolmantena mukaan jatkokarsintoihin. Historiallinen EM-lopputurnauspaikka jäi lopulta haaveeksi, kun Irlanti voitti toisen jatkokarsintaottelun kyseenalaisen rangaistuspotkumaalin siivittämänä 2–0. MM2018-karsinnoissa Bosnia jäi karsintalohkonsa kolmanneksi, kahden pisteen päähän Kreikasta, eikä selvinnyt lopputurnaukseen. Karsintojen jälkeen Baždarević jätti tehtävänsä.
Syyskuun alussa 2020 Baždarević aloitti Guingampin päävalmentajana.
Smerš
Smerš (СМЕРШ;, smert špionam; ) oli Neuvostoliiton sisäministeriön alainen salainen järjestö toisen maailmansodan aikana. Smerš perustettiin Saksan tiedustelu- ja vakoilujärjestö Abwehrin vastustajaksi 19. huhtikuuta 1943.
Toiminta
Smerš oli NKVD:stä omaksi yksikökseen eriytetty itsenäinen, valtion salainen poliisijärjestö. Sen johtaja Viktor Abakumov raportoi toiminnasta suoraan Josif Stalinille.
Smeršin tehtävänä oli etsiä, pidättää ja teloittaa kaikki epäilyttävät henkilöt puna-armeijassa. Rintamakarkurien lisäksi se kuulusteli ja teloitti tai lähetti pakkotyöhön sotavangit. Smeršin tehtävänä oli myös sodanjälkeisen Itä-Euroopan väestön seulonta, näytösoikeudenkäyntien järjestäminen ja teloitukset.
Smeršin erityistehtävänä oli Adolf Hitlerin löytäminen, jos mahdollista elävänä vangitseminen tai ruumiin löytäminen. Hitlerin kuoltua puna-armeijan upseerit ja Smeršin agentit löysivät Hitlerin osittain palaneen ruumiin läheltä tämän bunkkeria. Myöhemmin, KGB:n alaisuudessa, Smerš etsi ”kansanvihollisia” Neuvostoliiton ulkopuolelta.
Smerš muutettiin Sotavoimien kansankomissariaatiksi helmikuussa 1946. Saman vuoden maaliskuussa se muutettiin Sotavoimien ministeriöksi.
Järjestö kaunokirjallisuudessa
Kirjailija Ian Fleming käytti kuvitteellista versiotaan Smeršistä neljässä ensimmäisessä James Bond -kirjassaan Bondin päävastustajana.
Sosialismi kiinalaisin erityispiirtein
Sosialismi kiinalaisin erityispiirtein on Kiinan kommunistisen puolueen, ja sitä kautta myös Kiinan kansantasavallan, virallinen pääideologia. Se on käytännössä sekoitus sosialistista hallintotapaa, johon yhdistyy tiukasti valtion kontrollissa oleva markkinatalous.
Historia
Termi ”sosialismi kiinalaisin erityispiirtein” otettiin käyttöön 1980-luvulla, kun Deng Xiaoping käytti termiä ensimmäisen kerran ja alkoi sallia pikkuhiljaa yksityisten yritysten toiminnan Kiinassa. Dengin uudistukset näkyivät myös ns. erityistalousalueiden avaamisena Kiinan rannikolla, jonne ulkomaisia sijoittajia haluttiin houkutella. Tällaisia kaupunkeja olivat mm. Kanton ja Shenzhen. Deng pyrki eroon ideologisesta puritanismista ja avasi 12. puoluekongressin sanomalla, että Kiinan tulisi luoda oma polkunsa kiinalaisen todellisuuden pohjalta ja rakentaa sosialismia kiinalaisin erityispiirtein. Tähän liittyy myös Dengin kuuluisa lausahdus: "ei väliä, onko kissa musta vai valkoinen, kunhan se pyydystää hiiriä".
Vuonna 2016 Kansan päivälehti kirjoitti, että kulttuurivallankumous oli paha virhe, minkä katsotaan olevan osa rajanvetoa vanhan, Maon aikaisen, ja nykyisen kommunismin välillä Kiinassa.
Kun Xi Jinping valittiin toiselle viisivuotiskaudelleen puolueen pääsihteeriksi vuonna 2017, hän ilmoitti ”uuden aikakauden” alusta, johon kuuluu mm. Kiinan valta-aseman vahvistaminen maailmanpolitiikassa sekä puolueen ideologian tarjoaminen mm. Afrikan kehittyviin maihin vaihtoehdoksi, jolla nopeutetaan maan talouskasvua. Tästä kehittyi myöhemmin Xi Jinping -aate, joka otettiin vuonna 2018 osaksi kommunistisen puolueen perustamiskirjaa ja puolueen virallista ideologiaa. Vuonna 2021 Xi Jinping -aate lisättiin koulujen opetussuunnitelmiin.
Keskeinen sisältö
Sosialismi kiinalaisin erityispiirtein eroaa sosialistisesta markkinataloudesta siten, että suuret yritykset ovat Kiinassa aina valtion kontrollissa ja niiden menestymisen mahdollisuus riippuu valtion tahdosta. Yksityisten yritysten suhde valtioon ja sitä kautta puolueeseen on selkeä, mutta joustavampi kuin valtionyritysten kohdalla. Valtionyritykset ovat suoraan puolueen kontrollissa.
Kiina itse katsoo, että suunnitelmatalous ei automaattisesti tarkoita sosialismia ja päinvastoin. Markkinataloudesta huolimatta sosialismi on edelleen valtion keskeisin arvo ja Kiina on ottanut sosialismin ensiaskeleet Deng Xiapingin avattua Kiinan talous. Kiinan taloutta tulisi ohjata samanaikaisesti sekä markkinavoimien että valtion toimesta Dengin mukaan.
Dengin taloudellisista uudistuksista huolimatta hän sisällytti omaan ideologiaan Maon ajalta peräisin olevan ajatuksen "kansan demokraattisesta diktatuurista", jossa puolueella on absoluuttinen ote maasta toisin kuin esim. Neuvostoliiton viimeisinä vuosina. Xi Jinping on myös sisällyttänyt tämän omaan aatteeseensa.
Ideologiaa on myös syytetty silmänkääntötempuksi, jolla halutaan saada Kiina näyttämään edelleen sosialistiselta valtiolta, vaikka vientiteollisuus ohjaakin maan taloudellista kehitystä käytännössä. Ehtona markkinataloudelle oli kuitenkin se, ettei se uhkaa kommunistisen puolueen valta-asemaa.
Kyyjärven Kyky
Kyyjärven Kyky on 1945 perustettu yleisseura. Seuran lajeina ovat tällä hetkellä: lentopallo, jalkapallo, pesäpallo, yleisurheilu ja yhdistelmäjaoston alaisuudessa hiihto, soutu –ja melonta sekä tikkaurheilu. Seuran lentopallojoukkue pelaa kaudella 2022-2023 Mestaruusligaa.
Sosialismi kiinalaisin erityispiirtein
Käytännössä
Vuodesta 1993 lähtien kaikkien Kiinassa toimivien yritysten on pitänyt taata työntekijöille mahdollisuus järjestäytyä puoluepoliittisesti työpaikalla. Vuodesta 2018 lähtien kaikilla Kiinaan listatuilla yrityksillä tulee olla oma puolueyksikkö. Tämän puoluetoiminnan kustannukset lankeavat yritykselle ja puolueen edustajalla tulee olla pääsy yrityksen johtoon. Vuonna 2017 Kiinassa astui voimaan laki, jonka mukaan kaikkien kansalaisten ja organisaatioiden tulee antaa osallistua kansallisen turvallisuuden ylläpitoon.
Xi Jinping alkoi vuonna 2021 puhumaan ns. yhteisestä vaurauden jaosta, jolla pyritään murtamaan kommunistisen puolueen rikkaan johdon valta-asemaa. Tämän on ajateltu olevan Xin yritys palauttaa sosialismi kiinalaisten ajatusmaailman keskiöön maan taloudellisen kasvun keskellä. Äärimmäisen suurituloisille kaavaillaan lisäveroa, jolla pyritään myös lisäämään puolueen kontrollia suuryrityksissä ja niiden johdossa. Lisäksi suuria yrityksiä halutaan kannustaa lahjoittamaan rahaa puolueen osoittamiin tarkoituksiin.
Kyyjärven Kyky
Miesten 1-sarja
Kausi 2005-2006:
Kyky aloitti kautensa osallistumalla Suomen Cupiin, jossa se sai vastustajakseen SM-liigajoukkue Keski-Savon Paterin Varkaudesta. Pateri vei ottelun selvästi, mutta vastusta Kyky antoi vieden jokaisessa erässä yli viisitoista pistettä. Pohjoislohkon alku runkosarjassa joukkue oli lopulta kymmenennellä sijalla ja jatkoi pelejään alajatkosarjassa nostaen pelin tasoaan huomattavasti. Kyky oli lopulta sijalla kolme jääden vain kaksi pistettä noususta yläjatkosarjaan ja näin pudotuspeleihin.
Kyky osallistui jälleen Suomen Cupiin, jossa tie nousi lopulta pystyyn SM-liigajoukkue Pielaveden Sampolle. Kausi oli muutenkin vaikea kyyjärveläisille, kun joukkue koki loukkaantumisia paljon. Lopulta joukkue joutui putoamiskarsintaan, mutta selvitti sarjapaikkansa komeasti voittamalla pelinsä. Kauden aikana myös maailmanparhaimpiin beach volley pelaajiin kuuluvat Rivo Vesik ja Kristian Kais kävivät pelaamassa Kyvyssä kolme ottelua.
Kausi 2007-2008:
Kausi oli Kyvyn historian toistaiseksi paras, kun joukkue oli erittäin tiukassa runkosarjassa seitsemännellä sijalla. Joukkue tippui Suomen Cupista SM-liigajoukkue Vaasan Kiistolle. Joukkueessa ulkomaalaisvahvistuksina pelasivat valkovenäläinen Aliaksei Yeutukhovich sekä latvialainen Darius Abromavicius. Kyky hankki kesken kauden riveihinsä myös brasilialaisen Pedron, mutta Kyky erotti hänet jo kolmen ottelun jälkeen huonojen peliesitysten vuoksi.
Kausi 2008-2009:
Kausi alkoi Kyvyltä hyvin, kun se otti voiton Suomen Cupissa 1-sarjajoukkue Mäntän Valosta. Toisella kierroksella vastaan astui SM-sarjajoukkue Valkeakosken Isku-Veikot, jolle Kyky hävisi niukasti. Kyvyn varsinainen sarjakausi päättyi yhdeksänteen sijaan alkukauden vaikeuksien jälkeen. Joukkueessa alkukautena pelanneet valkovenäläinen Aliaksei Yeutukhovich ja latvialainen Darius Abromavicius eivät uskoneet enää joukkueeseen, vaan lähtivät Kyyjärveltä kotimaihinsa. Kyky sai heidän tilalleen kaksi uutta ulkomaalaispelaajaa: liettualainen Saulius Astrauskas ja virolainen Argo Arak. Argo oli pelannut Shenger-liigaa Parnu VK:n joukkueessa ja ollut myös Viron maajoukkueen pelaajana.
Kausi 2010-2011: Kyky sai liikkeelle ehkä parhaimman joukkueensa kautta aikojen. Se näkyi, kun joukkue sijoittui pohjoislohkossa kolmanneksi ja eteni lopulta aina välieriin saakka. Suoritus oli KyKyn seurahistorian kaikkien aikojen paras.
Kausi 2011-2012: KyKy sijoittui 1-sarjassa kolmanneksi ja eteni liigakarsintaan voitettuaan pudotuspeleissä TKT:n ja Vaasan Kiiston. Karsinnassa Sun Volley oli kuitenkin parempi otteluvoitoin 3-0.
Kausi 2012-2013: KyKy sijoittui 1-sarjassa toiseksi ja eteni liigakarsintaan voitettuaan pudotuspeleissä TKT:n ja Himangan Urheilijat. Karsinnassa Korson Veto oli kuitenkin parempi otteluvoitoin 3-0.
Kausi 2013-2014: KyKy sijoittui 1-sarjassa neljänneksi. Puolivälierissä joukkue voitti jälleen TKT:n, mutta välierissä oli taipuminen Mikkelin Passareille lisäerän jälkeen otteluvoittojen mentyä tasan 1-1. Lisäerän Passarit voittivat 34-32.
Kausi 2014-2015: KyKy voitti 1-sarjan mestaruuden, mutta liigakarsinnassa LiigaSärkät oli selkeästi parempi uusien liigasopimuksensa voitoin 3-0.
Bruno Alves
Bruno Eduardo Regufe Alves (s. 27. marraskuuta 1981 Póvoa de Varzim, Portugali) on portugalilainen jalkapalloilija, pelipaikaltaan keskuspuolustaja. Hän edustaa kreikkalaista Apollon Smyrnistä.
Kyyjärven Kyky
Miesten 1-sarja
Kausi 2015-2016: KyKy voitti 1-sarjan ylemmän jatkosarjan, mutta hävisi välierissä Maaningan Mahdille lisäerän jälkeen.
Bruno Alves
Alves teki ensiesiintymisensä Portugalin A-maajoukkueessa vuonna 2007. Hän oli mukana EM-kilpailuissa 2008, 2012, 2016 sekä MM-kilpailuissa 2010, 2014 ja 2018, joista viimeksi mainitussa hän ei saanut peliaikaa. Hän voitti Euroopan-mestaruuden vuonna 2016.
Kyyjärven Kyky
Miesten 1-sarja
Kausi 2016-2017: KyKy voitti 1-sarjan runkosarjan, mutta hävisi välierissä Susiraja Volleylle kahdesti 2-3 ja putosi sarjan loppuottelusta ja liigakarsinnoista.
Bruno Alves
Saavutukset
Porto
Portugalin maajoukkue
Mato Valtonen
thumb|200px|Mato Valtonen [[Suomi-areena-tapahtumassa heinäkuussa 2011.]] Markku Juhani ”Mato” Valtonen (s. 21. helmikuuta 1955 Loimaa) on suomalainen muusikko, elokuvanäyttelijä ja yrittäjä. Hänet tunnetaan erityisesti Sleepy Sleepers ja Leningrad Cowboys -yhtyeiden johtohahmona yhdessä Sakke Järvenpään kanssa. Valtonen on näytellyt useissa Aki Kaurismäen elokuvissa. Näistä Pidä huivista kiinni, Tatjanassa (1994) hän oli pääroolissa.
Valtonen teki Sakke Järvenpään kanssa Radio Cityyn 10 vuotta Pullakuskit-ohjelmaa. Valtonen on mukana myös Pietarinkadun Oilers- ja Pyhä Unplugged -projekteissa. Televisiossa hän on esiintynyt muun muassa kulttuuriohjelmassa Pirjo, Pirjo ja Mato (2005). 1990-luvulla Mato Valtonen oli mukana Yleisradion venäjänkielisessä opetusohjelmassa Kapusta Master, jota tehtiin kaikkiaan kolme kautta, Kapusta Master, Kapusta Master 1 ja Kapusta Master 2.
Valtonen on myös osallistunut politiikkaan SMP:n riveissä. Vuoden 1983 eduskuntavaaleissa hän pyrki eduskuntaan päästen varasijalle. Hän on myös ollut Lahden kaupunginvaltuuston jäsen.
2000-luvun vaihteessa Valtonen toimi IT-alan yritys Wapitin toimitusjohtajana. Valtonen on kirjoittanut kirjan Noh, sano naakka ku nokka katkes, jossa hän kertoo elämästään Wapitin toimitusjohtajana ja ajatuksistaan konkurssin jälkeen. Vuonna 2009 hän oli mukana MTV3:n tv-ohjelmassa Tanssii tähtien kanssa, josta putosi kolmantena pois.
Mato Valtonen asuu Lohjalla vaimonsa Anskun kanssa.
Kiuruvesi
Kiuruvesi on Suomen kaupunki, joka sijaitsee Pohjois-Savon maakunnan luoteisosassa. Kiuruvesi erosi Iisalmen kirkko- ja hallintopitäjästä vuonna 1862. Kiuruveden kunta on perustettu vuonna 1873. Kaupunki Kiuruvedestä tuli vuoden 1993 alussa. Rajanaapureita ovat Iisalmi, Pielavesi, Pyhäjärvi, Pyhäntä ja Vieremä.
Maantiede
Kiuruveden kirkonkylä muodosti vuodesta 1912 lähtien taajaväkisen yhdyskunnan. Tämä asema päättyi, kun taajaväkiset yhdyskunnat lakkautettiin 1. tammikuuta 1956 ja Kirkonkylä jäi osaksi Kiuruveden kuntaa. (Ks. Luettelo Suomen taajaväkisistä yhdyskunnista.)
Kiuruveden Natura-kohteita ovat Toukkasuo-Huttusuo, Suojoen metsä, Luupuveden lintujärvet sekä Jynkänjärven ja Putousnotkon lehdot.
Kylät
Aittojärvi, Haapakumpu, Hautakylä, Heinäkylä, Honkaranta, Jokela, Kalliokylä, Kiuruvesi (Taajama), Koivujärvi, Korpijoki, Koskenjoki, Kotajoki (Keskusta), Lahnajoki, Lahnanen, Lapinsalo, Laukkala, Luupuvesi, Löytänä, Niemiskylä, Näläntö, Osmanki, Paajakka, Pihlajamäki, Rantakylä, Rapakkojoki, Remeskylä, Ruokomäki, Ruutana, Rytky, Ryönänjoki, Salmijärvi, Salmenkylä, Sulkavanjärvi, Tihilä, Toiviaiskylä ja Turhala.
Elinkeinot
pienoiskuva|250px|vasen|Maatalous on Kiuruveden elinkeinoelämän kulmakiviä. Kiuruvesi on ollut jo keskiajalta lähtien maatalousaluetta. Kaupunki oli pitkään Suomen suurin maitopitäjä, mutta kuntaliitosten myötä se menetti asemansa ensin Kokkolalle ja vuonna 2016 Kuopiolle.
Paikkakunnan tunnuksena onkin Kiuruvesi – Luomu-Suomen pääkaupunki.
Kiuruvedeltä on peräisin yksi Suomen kahdestatoista säilyneestä maatiaiskanakannasta. Maatiaiskanan säilymiseen vaikutti ratkaisevasti Yrjö Luttinen, joka keräsi kanayksilöitä Koivujärveltä, Huttumäen ja Naurisahon tiloilta vuonna 1963. Kanta on mukana Maa- ja elintarviketalouden tutkimuskeskuksen vuonna 1998 perustamassa säilytysohjelmassa. Kiuruvedellä oli 1980-luvulta lähtien tekstiiliteollisuutta (mm. Kamajan neulomo), joka kuitenkin on nyttemmin kuihtunut. Lisäksi kaupungissa on koneenrakennus- ja korjausalan yrityksiä, joista suurin oli maatalouskoneita kehittänyt ja valmistanut Runnin konepaja. Runnin konepajan tunnettuja tuotteita olivat Runni-lumilingot sekä rehunkäsittelyjärjestelmä, josta yhtiö sai Tuottava idea -palkinnon vuonna 1978. Jälkimmäisestä tehtiin myös elokuva Säilörehu pyörille (1978)
Lähes kaikki Kiuruveden yritykset kuuluvat Kiuruveden Yrittäjiin, joka on Savon Yrittäjien paikallisyhdistys.
Kaupungin suuriin työnantajiin kuuluu muun muassa biovoimalaitoksia valmistava Wärtsilä-Biopower, joka oli aikaisemmin Sermetin omistuksessa. Myös Kiuruveden kaupunki on merkittävä työnantaja.
Luomuteema toistuu myös urheilussa, paikkakunnalla toimii lentopalloseura Kiuruveden Luomu-Wolley. Kiuruvedellä toimii myös vuonna 1964 perustettu jalkapalloseura Kiuruveden Palloilijat, KiuPa. Jääkiekkotoimintaa Kiuruvedellä harjoittaa 1981 perustettu Kiuruveden Kiekko -81 (KK-81). Painonnostolajeissa toimivat Teräs ja Jänne. Kiuruveden Urheilijat (KiurU) perustettiin kesäkuussa 2011, ja sen on määrä ainakin osittain korvata ja jatkaa Teräksen ja Jänteen toimintaa. Amerikkalaisen jalkapallon seuran nimi taas viittaa kaupungin maitopitäjyyteen; seuran nimi on Milky City Farmers.
Liikenne
pienoiskuva|250px|vasen|[[Kiuruveden rautatieasema]]Kiuruveden läpi kulkee valtatie 27. Kiuruveden rautatieasema sijaitsee Iisalmi-Ylivieska rataosuudella ja on yksi rataosuuden junakohtauspaikoista. Kaupungissa on myös lentokenttä pienkoneille sekä vierasvenesatama.
Julkisia palveluja
Kiuruvedellä on viisi alakoulua (esikoulu ja luokka-asteet 1–6): Kalliokylän koulu, Lahnajoen koulu, Luupuveden koulu, Nivan koulu ja Rytkyn koulu. Yläkouluja (luokka-asteet 7–9) on yksi (Kiuruveden yläkoulu) ja sen yhteydessä annetaan myös erityisopetusta. Toisen asteen yleissivistävää koulutusta ja joillain linjoilla valinnaista ammatillista opetusta antaa Kiuruveden lukio. Ylä-Savon ammattiopiston luonnonvara-alan yksikössä voi opiskella hevostaloutta.
Perusterveyspalveluja tarjoaa Kiuruveden terveyskeskus. Kulttuuripalveluja tarjoavat muun muassa Kiuruveden kulttuuritalo ja siellä sijaitseva Kiuruveden kaupunginkirjasto, Kiuruveden kirjastoauto sekä Kiuruveden kotiseutumuseo.
Tapahtumat
pienoiskuva|250px|Kiuruvedellä on järjestetty vuodesta 1999 lähtien iskelmämusiikkiin painottunutta viikkoa. Vuodesta 2009 lähtien tapahtuma kulkee nimellä [[IskelmäNiityt|Iskelmäviikko. Kuvassa tapahtumakävijöitä tapahtumasta heinäkuulta 2007.]] pienoiskuva|oikea|250px|Iskelmäfestivaaliyleisöä ja keskipäivän tunnelmaa heinäkuisella torilla 2011. Kiuruvedellä järjestetään vuosittain iskelmämusiikin suurtapahtuma Kiuruveden Iskelmäviikko. Tapahtuma on vuosien saatossa kasvanut ja kehittynyt. Tapahtuma teki kesällä 2023 yleisöennätyksen. Viikon konserteissa oli yhteensä 65 000 kävijää, mikä on yli 15 000 kävijää enemmän kuin aiempi ennätys.
Paikkakunnalla on vahva körttiperinne ja maine uskonnollisena pitäjänä. Körttiläisten suurin vuosittainen tapahtuma, Herättäjäjuhlat järjestettiin Kiuruvedellä heinäkuussa 2010, sitä ennen 1985 ja ensimmäisen kerran 1899. Kiuruveden sijainti Savon ja Pohjanmaan rajamailla luo paikkakunnalle omia erityispiirteitään.
Ruokakulttuuri
Kiuruveden pitäjäruoka on Ylä-Savon paikallisherkku, mykyrokka, eräänlainen lihakeitto, johon kuuluvat perunoiden lisäksi erilaiset sisäelimet ja verestä ja jauhoista valmistetut sattumat, ”myvyt”.
Väestönkehitys
Seuraavassa kuvaajassa on esitetty kaupungin väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
Taajamat
Vuoden 2017 lopussa Kiuruvedellä oli 8 283 asukasta, joista 4 160 asui taajamassa, 4 052 haja-asutusalueilla ja 71:n asuinpaikat eivät olleet tiedossa. Kiuruveden taajama-aste on 50,7 %. Kunnassa on vain yksi taajama, Kiuruveden keskustaajama.
Seurakunnat
Vuoden 2018 aluejaon mukaan Kiuruvedellä on seuraavat Suomen evankelis-luterilaisen kirkon seurakunnat:
Kirkon sisäisistä herätysliikkeistä paikkakunnalla toimii herännäisyys, sekä vanhoillislestadiolaisuus, jota edustaa Kiuruveden rauhanyhdistys.
Muita kirkkokuntia edustavat Suomen ortodoksiseen kirkkoon kuuluva Iisalmen ortodoksinen seurakunta ja helluntaiherätykseen lukeutuva Kiuruveden helluntaiseurakunta.
Kaupunginvaltuusto
Kaupunginvaltuustossa on vuodesta 2021 alkaen 29 paikkaa (edellisellä valtuustokaudella 34 paikkaa) Kaupunginvaltuustossa paikat jakautuvat kuntavaalien 2021 jälkeen seuraavasti (suluissa muutos edelliseen valtuustoon):
Matkailu
Kiuruveden tärkeimpiä matkailukohteita, -nähtävyyksiä ja tapahtumia ovat mm.:
Askelvaimennin
thumb|Tyypillisen sarjakytkentätyyppisen askelvaimentimen kaavakuva. Vastusten arvot riippuvat käytetystä sovelluksesta. Askelvaimennin on vastuksista ja moniasentoisesta kytkimestä tai kytkimistä koostuva askelittain säädettävä elektroninen vaimennin. Käyttötarkoitukset ovat usein samankaltaiset kuin potentiometrillä. Askelvaimentimia käytetään erityisesti sovelluksissa, joissa kanavien välinen tasapaino ja suuri kulutuksenkesto ovat tärkeitä, kuten korkealaatuisten äänentoistolaitteiden äänenvoimakkuussäätimet.
Askelvaimennintyypit
Sarjakytkentätyyppinen vaimennin koostuu sarjaankytkettyjen vastusten ketjusta, jonka toiseen päähän tuodaan signaali ja toinen pää kytketään laitteen runkoon. Kytkimellä valitaan, mistä vastusten välistä vaimennettu signaali otetaan ulos. Signaalin aiheuttama virta kulkee aina kaikkien vastusten läpi, jolloin vaimentimen tuloimpedanssi pysyy samana kytkimen asennosta riippumatta, ellei vaimenninta seuraavan vahvistinasteen tuloimpedanssia huomioida.
Tikapuutyyppisessä askelvaimentimessa kaksiosaisella kytkimellä valitaan kaksi vastusta, jotka muodostavat jännitejaon signaalille. Etuna sarjakytkentätyyppiseen vaimentimeen verrattuna on se, että virta kulkee ainoastaan kahden vastuksen läpi, jolloin kohina on pienempi. Tuloimpedanssi voidaan määrätä erikseen kullekin kytkimen asennolle ja siten voidaan kumota vaimenninta seuraavan vahvistinasteen tuloimpedanssin vaikutus vaimentimen tuloimpedanssiin.
Sivuvirtatyypin askelvaimennin toimii siten, että toinen vastuksista on kiinteä ja toinen valitaan kytkimellä. Tämän vaimennintyypin huono ominaisuus on se, että tuloimpedanssi on eri kytkimen eri asennoissa. Kohinaominaisuudet ovat yhtä hyvät kuin tikapuutyyppisessä vaimentimessa.
Top Rank
thumb|Top Rank esiintyy Top Rank on kouvolalais-kuusankoskelainen uuden aallon yhtye, joka on perustettu talvella 1978. Alkuperäiskokoonpano: Timo Ronkainen, laulu; Matti Rantoja, basso; Timo Lavi, kitara ja Reijo Koponen, rummut. Vuoden 1979 loppupuolella kitaraan tuli Nipa Niilola. Top Rank osallistui 1979 Rockin SM-kisoihin, sijoittuen uuden aallon sarjassa kolmanneksi. Voiton vei Ratsia ja toiseksi tuli Vaavi. Loppukilpailu pidettiin Seinäjoella huhtikuussa.
Poko Rekordsin kanssa Top Rank teki viisi singlelevyä ja yhden LP-levyn. Albumi Liikutaan ilmestyi tammikuussa 1984. Tuottajana toimi Costello Hautamäki Popedasta. Orkesteri hajosi juhannuskeikan 1984 jälkeen, mutta on vuodesta 1988 lähtien keikkaillut muutaman keikan vuosivauhtia.
Kombinatoriikka
Kombinatoriikka on matematiikan osa-alue, joka tutkii tietyt ominaisuudet toteuttavien joukkojen lukumääriä. Enumeratiivinen kombinatoriikka laskee saadun joukon alkioiden lukumäärän. Matroiditeoria tutkii joukkojen konstruoimista ja analysointia. Ekstremaalinen kombinatoriikka pyrkii löytämään jollakin tapaa optimaalisen kokoelman objekteja. Algebrallinen kombinatoriikka tutkii, mitä algebrallisia rakenteita joukon alkioille voidaan muodostaa.
Kombinatoriikka on yhtä paljon ongelman ratkaisemista kuin teorian rakentamista. Erityisesti 1900-luvulla kombinatoriikkaan on kehitetty paljon teoreettisia tuloksia, jotka helpottavat kombinatoristen ongelmien laskemista huomattavasti.
Permutaatio
Permutaatio on jokainen jono, joka sisältää annetun joukon alkiot lueteltuna jossakin järjestyksessä. Annetun äärellisen joukon permutaatioiden lukumäärä on sen alkioiden lukumäärän kertoma, eli luku, joka saadaan kertomalla keskenään kaikki kokonaisluvut yhdestä alkioiden lukumäärään saakka. Jos siis joukossa on n alkiota, ne voidaan luetella n! eri järjestyksessä eli permutaatioita on n!
Variaatio
Variaatiot ovat jonoja, jotka sisältävät vain tietyn määrän perusjoukon alkioista määrätyssä järjestyksessä ja joissa ei sama alkio esiinny enempää kuin kerran. Jos joukossa on n alkioita, variaation ensimmäinen alkio voidaan valita n eri tavalla, mutta toisen alkion osalta vaihtoehtoja on enää vain n-1, kolmannen osalta n-2 ja niin edelleen. Sellaisia variaatioita, joissa on k alkiota, eli k-variaatioita, on näin ollen
eli erilaista.
Kombinaatio
Kombinaatiot ovat annetun joukon osajoukkoja, joissa on tietty määrä alkioita. Toisin kuin variaatioissa, kombinaatioissa alkioiden järjestyksellä ei ole merkitystä. Näin ollen n alkiota sisältävän joukon sellaisten kombinaatioiden lukumäärä, joissa on k alkiota, saadaan jakamalla vastaavien variaatioiden lukumäärä k-alkioisen joukon permutaatioiden lukumäärällä. Toisin sanoen kombinaatioiden lukumäärä on
jolle käytetään myös merkintää
Koska samat luvut ovat samoja, jotka esiintyvät myös kertoimina, kun binomin n:s potenssi kehitetään polynomiksi, sanotaan näitä lukuja myös binomikertoimiksi. Ne voidaan laskea myös Pascalin kolmion avulla.
Esimerkkejä
Kombinatoriikkaa sovelletaan ennen kaikkea todennäköisyyslaskennassa, erityisesti tilanteissa, joissa jonkin joukon permutaatioita, variaatioita tai kombinaatioita voidaan pitää symmetrisinä alkeistapauksina.
Esimerkkinä kombinatorisesta kysymyksestä on seuraava: Monellako tavalla 52 kortin pakka voidaan järjestää? Osoittautuu, että erilaisia järjestyksiä eli 52 alkion joukon permutaatioita on 52! = 80 658 175 170 943 878 571 660 636 856 403 766 975 289 505 440 883 277 824 000 000 000 000 kappaletta.
Toisentyyppinen kombinatoriikan tehtävä on seuraava: Olkoon annettu n henkilöä. Onko mahdollista järjestää henkilöt eri joukkoihin siten, että jokainen henkilö on ainakin yhdessä joukossa, jokainen kahden henkilön pari on täsmälleen yhdessä joukossa, jokaisella kahdella joukolla on täsmälleen yksi yhteinen henkilö ja mikään joukko ei sisällä kaikkia henkilöitä, kaikkia paitsi yhtä henkilöä tai täsmälleen yhtä henkilöä. Vastaus riippuu n:stä.
Lottovoiton todennäköisyys voidaan laskea myös kombinatoriikan avulla. Kuinka monta erilaista lottoriviä voidaan muodostaa, kun arvotaan seitsemän erilaista numeroa 40 numeron joukosta? Ensimmäinen numero voi olla mikä tahansa 40:stä numerosta, seuraava mikä tahansa loppujen 39:n numeron joukosta, sitä seuraava mikä tahansa numero jäljellä olevien 38:n numeron joukosta. Erilaisia vaihtoehtoja on 40*39*38*37*36*35*34=93963542400 kappaletta. Lotossa ei ole merkitystä sillä, missä järjestyksessä rivin numerot arvotaan. Sama lottorivi voidaan arpoa 7*6*5*4*3*2*1=5040 eri järjestyksessä. Yhdistämällä edelliset kaksi tietoa nähdään, että erilaisia lottorivejä on 93963542400/5040=18643560 kappaletta, jolloin päävoiton todennäköisyys yhdellä rivillä pelaamalla on 1/18643560 ( 0,0000053638% ) eli yksi noin yhdeksästätoista miljoonasta. Lottorivit ovat siis 40 alkion joukosta muodostettuja 7 alkion kombinaatioita.
Kivijärvi
Maantiede
Kivijärvi sijaitsee karulla ja kivisellä Suomenselän alueella.
Kunnan pinta-alasta viidennes on vesistöjä. Järviä on kaikkiaan 89, ja niistä suurimmat ovat Kivijärvi, Heitjärvi ja Heikinjärvi.
Kylät
Heitjärvi, Hoikanperä, Kirkonkylä, Lahdenperä, Lokakylä, Myllyperä, Penttilänkylä, Puralankylä, Risuperä, Saunakylä, Talviaislahti, Tiironkylä ja Veitjoki.
Historia
Nykyinen Kivijärvi kuului ensin Rautalammin ja sitten Viitasaaren pitäjään. Kivijärvestä muodostettiin itsenäinen seurakunta vuonna 1858, ja Kivijärven kunta vuonna 1868.
Nykyisen kirkon paikalle rakennettiin ensimmäinen rukoushuone 1650-luvulla. Sen lähelle nousi ristikirkko vuonna 1778. Nykyinen eli kolmas kirkko valmistui vuonna 1874.
Vuodesta 1989 kunnassa on järjestetty Kivijärvi Soi -niminen musiikkitapahtuma, johon kuuluu kursseja ja konsertteja. Alkuvuosina tapahtuma toteutettiin yhdessä Jyväskylän konservatorion kanssa, ja myös naapurikuntien kanssa on tehty yhteistyötä.
Vuonna 2015 kunta vuokrasi tyhjiä asuntoja ja palvelulaitoksia Suomen Punaiselle Ristille vastaanottokeskusta varten.
Hallinto
Kivijärven kunnanjohtaja vuodesta 2010 on Pekka Helppikangas. Kunnanvaltuustossa on 15 paikkaa, joista yhdeksän on keskustan hallussa kaudella 2021–2025.
Kivijärvellä, kuten muillakin Keski-Suomen alueen pienillä kunnilla on talousvaikeuksia. Ne tekevät yhteistyötä monilla aloilla, mutta kuntaliitoksistakin keskustellaan. Vuoden 2015 valtionosuusuudistus heilautti kunnan taloutta rajusti.
Talous
Vuonna 2015 kunnassa oli 256 työpaikkaa. Niistä 21 prosenttia oli alkutuotannossa (maa-, metsä- ja kalataloudessa), 68 prosenttia palveluissa ja 10 prosenttia jalostuksessa. Jalostuksen osuus oli pienempi kuin koko maassa (20 %), ja alkutuotannon osuus suurempi kuin koko maassa (3 %).
Vuonna 2016 eniten yhteisöveroa maksaneet yritykset olivat Kivijärven Rakennuspalvelu ja Penttilän ja Länttä-Tenholan yhteismetsät.
Väestönkehitys
Kivijärven väestö on vähentynyt ja ikääntynyt. 2010-luvun puolessavälissä Kivijärvellä oli Suomen huonoin huoltosuhde: yhtä työssäkäyvää kohti kunnassa on 2,47 ei-työssäkäyvää henkilöä.
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
Taajamat
Vuoden 2017 lopussa Kivijärvellä oli 1 132 asukasta, joista 598 asui taajamassa, 517 haja-asutusalueilla ja 17:n asuinpaikat eivät olleet tiedossa. Kivijärven taajama-aste on 53,6 %. Kunnassa on vain yksi taajama, Kivijärven kirkonkylä.
Palvelut
Yhtenäiskouluna toimiva Tainionmäen koulu on nykyään Kivijärven ainoa peruskoulu (luokka-asteet 0-9). Neljän miljoonan euron kouluremontti tehtiin velaksi mikä aiheutti kunnalle talouspaineita. Kivijärven kirjasto palvelee yhtenäiskouln vieressä.
Viimeiset kyläkoulut, Heinolahti ja Hoikanperä, lakkautettiin 1990-luvun lopussa.
Ruokakulttuuri
Kivijärven pitäjäruoiksi nimettiin 1980-luvulla muikkukeitto ja ruisleipä.
Seurakunnat
Vuoden 2018 aluejaon mukaan Kivijärvellä on seuraavat Suomen evankelis-luterilaisen kirkon seurakunnat: Seurakunta toimii myös Kannonkosken kunnan ja Saarijärven kaupungin alueilla.
Itsenäisenä helluntaiseurakuntana Kivijärvellä toimii Kivijärven helluntaiseurakunta.
Suomen ortodoksisen kirkon seurakunnista Kivijärven alueella toimii Jyväskylän ortodoksinen seurakunta.
Entiset seurakunnat
Seuraavassa luettelossa on mainittu historiallisella ajalla lakkautetut seurakunnat Kivijärven kunnan nykyisellä alueella.
Aaron Fotheringham
thumb|200px|Aaron Fotheringham Aaron Fotheringham (s. 8. marraskuuta 1991 Las Vegas Nevada Yhdysvallat) on yhdysvaltalainen pyörätuoliurheilija, joka tekee rullalautailusta ja BMX-pyöräilystä mukailtuja temppuja.
14-vuotiaana Fotheringham oli omien sanojensa mukaan ensimmäinen ihminen, joka on onnistunut tekemään takaperinvoltin pyörätuolilla.
Fotheringhamilla on meningomyeloseele. Hän on käyttänyt pyörätuolia kolmevuotiaasta, ja vaikka hän käyttikin pienenä kyynärsauvoja, hän on kahdeksanvuotiaasta asti käyttänyt pyörätuolia kokoaikaisesti. Hän katseli veljensä BMX-pyöräilyä, ja kerran veli käski hänen kokeilla pyörätuolilla samaa. Aaron kokeili ja innostui.
Hän kilpailee Vegas Am Jam -sarjassa skeittipuistokilpailuissa yleensä BMX-pyöräilijöitä vastaan ja on sijoittunut neljänneksi Sunny Springs Skate Parkissa 2006.
Fotheringham suosittelee samankaltaisten temppujen tekijöitä käyttämään kypärää. Hän on satuttanut muun muassa kyynärpäänsä temppuja tehdessään ja käyttää aina suojavarusteita. Uusia temppuja hän kokeilee ensin pehmusteilla. Tempuissa käytettävä pyörätuoli on myös valittu siten, että se pehmentää alastuloa.
Morten Nielsen
Morten Nielsen (1922 Ålborg, Tanska – 1944 Kööpenhamina, Tanska) oli tanskalainen kirjailija. Saksan miehittäessä Tanskaa hän oli vastarintaliikkeessä ja kuoli vahingonlaukauksesta. Hän ehti julkaista yhden runokokoelman Krigere uden våben. Hänen kuolemansa jälkeen julkaistiin jälkeenjääneistä runoista ja kirjeistä koottuja teoksia.
Urpo Sivula
Urpo Sivula (s. 15. maaliskuuta 1988 Kuru) on suomalainen lentopalloilija. Sivula on pelannut urallaan kotimaan kenttien lisäksi Turkin, Italian ja Saksan pääsarjoissa. Hän on voittanut neljä Suomen mestaruutta, joista viimeisimmän VaLePan riveissä kaudella 2018–2019. Saksan Bundesliigan mestaruutta Sivula juhli kaudella 2011–2012 SCC Berlin riveissä.
Sivulalla todettiin kesällä 2012 tyypin 1 diabetes. Ennen Suomessa tehtyä diagnoosia hän ehti tovin maata ilman diagnoosia sairaalassa Brasiliassa kesken Suomen vieraspelikiertueen lentopallon Maailmanliigassa.
Sivula on pelannut urallaan lähes 200 A-maaottelua, joista ensimmäisen 18-vuotiaana ennen debyyttiään lentopalloliigassa.
Nuoruusvuodet
Urpo Sivula aloitti lentopallon veljensä innostamana kahdeksanvuotiaana kotikonnuillaan Kurussa. Ensimmäiset vuotensa hän pelasi Kurun Ryhdissä, josta tie vei Virtain Urheilijoihin. Virroilla Sivula pelasi viisi vuotta juniorisarjoja ja lisäksi muutaman pelin aikuisten riveissä 3-sarjaa. Sivula harrasti nuorena myös yleisurheilua, mutta lentopallo vei täysin mukaansa hänet murrosikäisenä.
Virroilta nuori lahjakkuus löydettiin poikien maajoukkueeseen, ja Sivula siirtyi harjoittelemaan Kuortaneelle Lentopalloliiton valmennuskeskukseen. Lukiota hän kävi muiden pelaajien tavoin Kuortaneen urheilulukiossa. Valmennuskeskuksessa Sivula pelasi miesten 2-sarjassa ja 1-sarjassa. Hän myös pelasi oman ikäluokkansa lisäksi kahta vuotta häntä vanhempien maajoukkueessa, johon kuuluivat muun muassa Mikko ja Matti Oivanen sekä Konstantin Shumov. Oman ikäluokkansa maajoukkueessa Sivula oli myös kapteeni.
Kuortaneella Sivulan pelirooli vaihtui hakkurista yleispelaajaksi nuorten maajoukkuevalmentajan Pekka Lahtisen valmennuksessa. Tätä ennen Sivula oli pelannut ainoastaan hakkurina.
A-maajoukkue
Sivula valittiin poikkeuksellisesti miesten A-maajoukkueeseen vain 18-vuotiaana ennen kuin hän oli pelannut ensimmäistäkään otteluaan lentopallon pääsarjatasolla Suomessa. Kesällä 2006 Portugalia vastaan käydyssä lentopallon Maailmanliigan avausottelussa ensimmäistä maaotteluaan pelannut Sivula nousi ottelun loppuhetkien ratkaisijaksi päättämällä ottelun kaksi viimeistä palloa Suomelle. Voitto oli Suomelle historian ensimmäinen Maailmanliigassa. Myöhemmin syksyllä Sivula oli osa Suomen joukkuetta, joka selvitti tiensä vuosikymmenen tauon jälkeen paikan EM-lopputurnaukseen.
Syksyn 2007 EM-lopputurnauksessa Suomi teki palloiluhistoriaa etenemällä aina välieriin asti, mutta mitali jäi haaveeksi. 19-vuotiaan Sivulan rooli joukkueessa jäi pieneksi.
A-maajoukkueessa Sivula nousi ensimmäistä kertaa avauskentälliseen vuonna 2008 Maailmanliigassa, kun maajoukkuekapteeni Tuomas Sammelvuo veti henkeä raskaan kauden jälkeen. Seuraavien vuosien maaotteluissa hän sai vaihtelevasti vastuuta, ja loukkaantumiset sekä kesällä 2012 diagnisoitu tyypin 1 diabetes pakottivat pelimiehen vetämään henkeä.
Kesällä 2013 Sivula teki vahvan paluun maajoukkueeseen ja nousi joukkueen ykköshakkuriksi. Tammikuussa 2014 hän oli saavuttamassa Suomelle MM-lopputurnauspaikkaa ja puolta vuotta syksyllä 2014 hän pelasi edukseen MM-lopputurnauksessa Puolassa. Sivula jakoi kisojen ajan hakkurivastuuta Olli-Pekka Ojansivun kanssa.
MM-kisojen jälkeen nuorennusleikkauksen kokeneessa Suomen joukkueessa Sivulan pelirooli vaihtui takaisin yleispelaajaksi. Vaihtelevasti syksyn 2015 EM-lopputurnauksessa esiintynyt Sivula katkaisi akillesjänteensä Italiaa vastaan käydyssä ja Suomen kisat päättäneessä pudotuspeliottelussa. Loukkaantuminen piti hänet puoli vuotta sivussa pelikentiltä.